Skole og Kulturudvalget i Aalborg Kommune har tirsdag godkendt at bevillige 750.000 kroner til de to små biografer Biffen i Aalborg og Kino Nibe. Pengene skal hjælpe de to små biografer til at blive digitaliserede. Biffen bevilges 600.000 kroner, og Kino Nibe får 150.000 kroner. Digitaliseringen af biograferne har truet de små biografer. Inden for to år vil det ikke længere være muligt for biograferne at vise de gamle analoge kopier af film, da filmene bliver digitaliserede, og biograferne derfor er nødt til at investere i digitale fremvisere. Det har både Biffen og Kino Nibe haft svært ved at finde pengene til. Begge biografer har også fået statsstøtte til digitaliseringen, men det har ikke været nok. Efter statsstøtten og støtten fra Aalborg Kommune skal både Biffen og Kino Nibe selv finansiere 450.000 kroner.

Opsummering:
De to små biografer, Biffen i Aalborg og Kino Nibe, har fået bevilliget penge fra Aalborg Kommune, så de kan blive digitaliserede.